Document ID: 31977R0630

ΚΑΝΟΝΙΣΜΟΣ (ΕΟΚ) αριθ. 630/77 ΤΗΣ ΕΠΙΤΡΟΠΗΣ της 25ης Μαρτίου 1977 περί τροποποιήσεως του κανονισμού (ΕΟΚ) αριθ. 685/69 "περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ.559/76(2), και ιδίως το άρθρο 6 παράγραφος 7,
Εκτιμώντας:
ότι τα άρθρα 6 και 24 του κανονισμού (ΕΟΚ) αριθ. 685/69 της Επιτροπής της 14ης Απριλίου 1969 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος(3), όπως τροποποιήθηκε τελευταία από τον κανονισμό (ΕΟΚ) αριθ. 1687/76(4), περί καθορισμού των διαφόρων στοιχείων των αναφερομένων στα έξοδα αποθεματοποιήσεως, καθώς και του επιτοκίου, το οποίο πρέπει να λαμβάνεται υπόψη για τη χρηματοδότηση- ότι φαίνεται απαραίτητο να αναθεωρηθούν τα ποσά αυτά αφού ληφθεί υπόψη η εξέλιξη του κόστους και της καταστάσεως της αγοράς του βουτύρου εντός της Κοινότητος-
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διετύπωσε γνώμη εντός της ταχθείσης από τον πρόεδρό της προθεσμίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 6 παράγραφος 2 του κανονισμού (ΕΟΚ) αριθ. 685/69:
α) το ποσό "14,50 λογιστικές μονάδες", το οποίο αναγράφεται υπό α), αντικαθίσταται με το ποσό "15,50 λογιστικές μονάδες"-
β) το ποσό "0,275 λογιστικές μονάδες", το οποίο αναγράφεται υπό β), αντικαθίσταται με το ποσό "0,29 λογιστικές μονάδες"-
γ) το επιτόκιο "9%" που αναγράφεται υπό γ) αντικαθίσταται με το επιτόκιο "9,50%".
Άρθρο 2
Στο άρθρο 24 του κανονισμού (ΕΟΚ) αριθ. 685/69, η παράγραφος 1 αντικαθίσταται από την ακόλουθη παράγραφο:
"1. Η ενίσχυση της ιδιωτικής αποθεματοποιήσεως της προβλεπομένης στο άρθρο 6 παράγραφος 2 του κανονισμού (ΕΟΚ) αριθ. 804/68 καθορίζεται κατά τον ακόλουθο τρόπο ανά τόννο βουτύρου ή ισοδύναμα βουτύρου:
α) 15,50 λογιστικές μονάδες για τα σταθερά έξοδα-
β) 0,29 λογιστικές μονάδες ανά ημέρα αποθεματοποιήσεως για τα έξοδα εναποθηκεύσεως σε ψυγεία-
γ) ποσό ανά ημέρα αποθεματοποιήσεως υπολογιζόμενο συναρτήσει της τιμής αγοράς του βουτύρου της εφαρμοζομένης από τον οργανισμό παρεμβάσεως του ενδιαφερομένου Κράτους μέλους την ημέρα συνάψεως της συμβάσεως και επιτόκιο 9,50% κατ' έτος-
δ) 16 λογιστικές μονάδες για το προϊόν του οποίου η διάρκεια αποθεματοποιήσεως είναι τουλάχιστον τέσσερις μήνες.
Για τον υπολογισμό των εξόδων που αναφέρονται υπό β) και γ), ο αριθμός των ημερών υπολογίζεται από την ημέρα εισόδου στα αποθέματα έως την ημέρα εξόδου. Εν τούτοις, το μέγιστο ποσό, το οποίο πρέπει να λαμβάνεται υπόψη δεν δύναται να υπερβαίνει ποσό που αντιστοιχεί σε διάρκεια αποθεματοποιήσεως διακοσίων δέκα ημερών."
Άρθρο 3
Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1977.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 25 Μαρτίου 1977.

Labels: 3
17
4